En kvindelig spritbilist blev mandag eftermiddag standset på den nordjyske motorvej. Kvinden blæste sig til en promille på 2,95.

En 35-årig kvinde fra Dronninglund blev mandag eftermiddag standset på motorvejen i sydgående retning ved Kridtsvinget. En bilist havde bemærket kvindens slingrende kørsel og ringet efter politiet. Da en motorcykelbetjent fra Nordjyllands Politi nåede frem til kvinden og standsede hende, viste det sig, at kvinden var beruset. Den 35-årige kvinde blæste sig til en promille på 2,95, og en blodprøve skal nu fastsætte promillen endeligt. Det oplyser vagtchef ved Nordjyllands Politi, Poul Badsberg.